text: Eksplosionsbrand i pizzaria 
  19 april 2011 kl. 06.34
  I nat blev beboerne i Bygade i Bylderup-Bov vækket af en eksplosion. En hel ejendom blev raseret.
  Ingen kom noget til ved eksplosionen. Det drejer sig om en ældre ejendom med et pizzaria, der har stået tom i et par år, samt en villa, som blev fraflyttet for to uger siden.
  
  Ikke en gas-eksplosion 
  Politiet kan ikke umiddelbart oplyse, hvorfor eksplosionen opstod, men kan udelukke at der er tale om en gas-eksplosion. Gassen var nemlig ikke tilsluttet.   
  
  Tysk ejer 
  En sydvestvendt gavl på ejendommen i Bygade 21 væltede som følge af trykket fra eksplosionen. Ejendommen er - såvidt TV SYD erfarer - ikek længere på danske hænder men solgt til person i Tyskland.
  